cyanic-selkie/wikianc huggingface dataset:
แขวงทุ่งสองห้อง
ประวัติ
ต่อมาได้มีการขุดคลองประปาจากเชียงรากมายังสามเสนจนแล้วเสร็จใน พ.ศ. 2456 ส่งผลให้เกิดความไม่สะดวกในการเดินทางไปมาหาสู่ การปกครอง และการติดต่อราชการระหว่างตำบลทุ่งสองห้องกับท้องที่อื่นของอำเภอปากเกร็ดซึ่งอยู่อีกฟากหนึ่งของคลอง ในวันที่ 26 ตุลาคม พ.ศ. 2475 ทางราชการจึงได้เปลี่ยนแปลงเขตจังหวัดนนทบุรีกับจังหวัดพระนคร โดยโอนตำบลทุ่งสองห้องจากอำเภอปากเกร็ด และหมู่ที่ 1–3 (ในขณะนั้น) ของตำบลลาดโตนดจากอำเภอนนทบุรี จังหวัดนนทบุรี มาขึ้นกับอำเภอบางเขน จังหวัดพระนคร จากนั้นในวันที่ 1 เมษายน พ.ศ. 2480 ก็ได้โอนหมู่ที่ 6 (ในขณะนั้น) ของตำบลบางตลาด อำเภอปากเกร็ด, หมู่ที่ 1 (ในขณะนั้น) ของตำบลท่าทราย อำเภอนนทบุรี และหมู่ที่ 1 และ 3 (ในขณะนั้น) ของตำบลลาดโตนด อำเภอนนทบุรี เฉพาะส่วนที่อยู่ในเขตหวงห้ามของคลองประปาฝั่งตะวันตกมาขึ้นกับตำบลทุ่งสองห้องด้วย ภายหลังตำบลลาดโตนดส่วนที่อยู่ในอำเภอบางเขนทั้งหมดได้ถูกยุบรวมเข้ากับตำบลทุ่งสองห้อง
ปกเกล้า อนันต์
ร้อยตำรวจโท ปกเกล้า อนันต์ เกิดวันที่ 4 มีนาคม พ.ศ. 2534 เป็นนักฟุตบอลชาวไทย ผู้ซึ่งเข้าแข่งขันในไทยลีกให้แก่สโมสรฟุตบอลแบงค็อก ยูไนเต็ด ในตำแหน่งกองกลาง
แขวงทุ่งสองห้อง
ประวัติ
ในวันที่ 21 ตุลาคม พ.ศ. 2506 กระทรวงมหาดไทยได้ขยายเขตสุขาภิบาลบางเขน (อนุสาวรีย์) ให้ครอบคลุมถึงตำบลทุ่งสองห้อง จนกระทั่งในวันที่ 22 ธันวาคม พ.ศ. 2514 จังหวัดพระนครและจังหวัดธนบุรีถูกรวมเข้าด้วยกันเป็นนครหลวงกรุงเทพธนบุรี และในวันที่ 14 ธันวาคม พ.ศ. 2515 นครหลวงกรุงเทพธนบุรีได้รับการจัดตั้งเป็นกรุงเทพมหานคร ซึ่งมีการเปลี่ยนคำเรียกหน่วยการปกครองด้วย ตำบลทุ่งสองห้องจึงเปลี่ยนแปลงฐานะเป็น แขวงทุ่งสองห้อง และอยู่ในเขตการปกครองของเขตบางเขน
ปกเกล้า อนันต์
ประวัติ
เดือนตุลาคม พ.ศ. 2553 ปกเกล้าได้ร่วมทีมชาติรุ่นเยาวชน 19 ปี เข้าแข่งรายการชิงแชมป์เอเชีย ที่ประเทศจีน จากนั้น ในวันที่ 15 พฤศจิกายน เขาได้เซ็นสัญญาร่วมทีมกับสโมสรฟุตบอลอินทรีเพื่อนตำรวจ และในปีถัดมา ในการแข่งขันไทยพรีเมียร์ลีก 2554 ปกเกล้าเป็นผู้ทำประตูให้แก่สโมสรฟุตบอลอินทรีเพื่อนตำรวจทั้ง 2 ประตูเมื่อครั้งที่พบกับสโมสรฟุตบอลบีอีซี เทโรศาสน ด้วยผลการแข่ง 2–0
แขวงทุ่งสองห้อง
ประวัติ
ในเวลาต่อมาปรากฏว่าเขตบางเขนมีความเจริญเพิ่มขึ้นและมีประชากรหนาแน่นขึ้น ประกอบกับท้องที่บางแห่งอยู่ไกลจากสำนักงานเขต ในวันที่ 4 กันยายน พ.ศ. 2532 กระทรวงมหาดไทยจึงเปลี่ยนแปลงพื้นที่เขตบางเขนและจัดตั้งเขตดอนเมืองโดยให้มีแขวงทุ่งสองห้อง แขวงสีกัน และแขวงตลาดบางเขนอยู่ในท้องที่ปกครองของเขต เพื่อประโยชน์ในการบริหารและการอำนวยความสะดวกแก่ประชาชน อย่างไรก็ตาม หลังจากแบ่งเขตใหม่แล้ว เขตดอนเมืองยังคงมีท้องที่กว้างขวางและมีประชากรหนาแน่น ประกอบกับความเจริญทางด้านสาธารณูปโภคได้หลั่งไหลเข้าสู่พื้นที่เพิ่มขึ้นเรื่อย ๆ ในที่สุดเมื่อวันที่ 21 พฤศจิกายน พ.ศ. 2540 กระทรวงมหาดไทยจึงเปลี่ยนแปลงพื้นที่เขตดอนเมืองและจัดตั้งเขตหลักสี่ โดยโอนแขวงทุ่งสองห้องมาขึ้นกับเขตที่จัดตั้งขึ้นใหม่นี้ด้วย
ปกเกล้า อนันต์
ประวัติ
วันที่ 15 มิถุนายน พ.ศ. 2556 ปกเกล้าเป็นหนึ่งในผู้ทำประตูในการแข่งฟุตบอลนัดอุ่นเครื่อง เมื่อครั้งที่พบกับทีมชาติจีนชุดใหญ่ ที่ประเทศจีน โดยเขาเป็นผู้ทำประตูในนาทีที่ 16 และทีมชาติไทยเป็นฝ่ายชนะที่ 5-1 ซึ่งนับเป็นการสร้างประวัติศาสตร์ในการชนะทีมชาติจีนได้มากที่สุด
ในฤดูกาล 2559 ปกเกล้าได้ย้ายจากทีม เพื่อนตำรวจ มาร่วมทีม ชลบุรี เอฟซี และฤดูกาล 2560 ปกเกล้าก็ได้ย้ายมาร่วมทีม แบงค็อก ยูไนเต็ด
ผลงานในระดับนานาชาติ
ปกเกล้า อนันต์ ได้รับการเรียกตัวเข้าร่วมทีมชาติภายใต้การฝึกสอนโดยวินฟรีด เชเฟอร์ สำหรับชุดใหญ่เป็นครั้งแรกในฟุตบอลโลก 2014 รอบคัดเลือก โซนเอเชีย
การทำประตูในระดับนานาชาติ
นอกจากนี้แล้ว ในกลางปี พ.ศ. 2557 ปกเกล้าได้ถูกส่งตัวไปฝึกซ้อมกับสโมสรฟุตบอลเรดิง ทีมในลีกเดอะแชมเปียนชิพ ของอังกฤษ เป็นเวลา 6 เดือน
จังหวัดชันลืออูร์ฟา
จังหวัดชันลืออูร์ฟา (Şanlıurfa ili) หรือเรียกอย่างง่ายว่า จังหวัดอูร์ฟา เป็นจังหวัดทางภาคตะวันออกเฉียงใต้ของตุรกี
กีฬาสกีลงเขาในโอลิมปิกฤดูหนาว 2014 – ประเภทดาวน์ฮิลล์ ชาย
กีฬาสกีลงเขาในโอลิมปิกฤดูหนาว 2014 - ประเภทดาวน์ฮิลล์ ชาย เป็นการแข่งขันสกี ประเภทดาวน์ฮิลล์ ในการแข่งขันโอลิมปิกฤดูหนาว 2014 จัดการแข่งขึ้นเมื่อวันที่ 9 กุมภาพันธ์ 2014 ที่ โรซา คลาวเตอร์ อัลไพน์ รีสอร์ท, โซชี, รัสเซีย
อาร์เธอร์ เฮเซลริก บารอนเน็ตที่ 2
อาร์เธอร์ เฮเซลริก บารอนเน็ตที่ 2 (Sir Arthur Haselrig, 2nd Baronet) (เสียชีวิต 7 มกราคม ค.ศ. 1661) อาร์เธอร์ เฮเซลริก บารอนเน็ตที่ 2 เป็นนายทัพฝ่ายรัฐสภาผู้มีบทบาทสำคัญในยุทธการราวนด์เวย์ดาวน์และยุทธการอื่นๆ ในสงครามกลางเมืองอังกฤษ เฮเซลริกเป็นบุตรของเซอร์ทอมัส เฮเซลริกและฟรานซ์ จอร์จสบุตรสาวของเซอร์วิลเลียม จอร์จส เฮเซลริกสมรสกับฟรานซ์และมีบุตรธิดาด้วยกันสี่คน ต่อมาก็สมรสกับโดโรธีและมีบุตรธิดาด้วยกันแปดคน
เอ็ดเวิร์ด ไฮด์ เอิร์ลแห่งแคลเร็นดอนที่ 1 บรรยายเฮเซลริกว่าเป็นผู้ “นอกรีตนอกรอย, บ้าบิ่น” ขาดมารยาทและไม่ควรจะเรียกว่าเป็นรัฐบุรุษ แต่ความสามารถในสนามรบและในรัฐสภามักจะมีประโยชน์ต่อฝ่ายรัฐสภา เฮเซลริกถูกกล่าวหาโดยจอห์น ลิลเบิร์นในเรื่องการจัดแบ่งที่ดินที่ยึดมาในทางที่ผิด ซึ่งทำให้เกิดการสอบสวนกันในรัฐสภาและพบว่าเป็นข้อกล่าวหาที่ไม่มีมูล
ดูเพิ่ม
1661
ศีรษะจากเมโรเอ
ศีรษะจากเมโรเอ (Meroë Head) หรือ ศีรษะออกัสตัสจากเมโรเอ (Head of Augustus from Meroë) เป็นประติมากรรมบรอนซ์ขนาดใหญ่กว่าตัวคนที่แสดงศีรษะของออกัสตัส จักรพรรดิโรมันแรก ซึ่งค้นพบในแหล่งโบราณคดีเมโรเอในภูมิภาคนูเบีย (ปัจจุบันคือประเทศซูดาน) ในปี 1910 เป็นที่ชื่นชมด้วยรูปลักษณ์ที่มีความโดดเด่น และมีสัดส่วนที่สวยงาม ปัจจุบันอยู่ภายใต้ความดูแลของบริติชมิวเซียม ศีรษะนี้ได้ปล้นมาจากโรมันอียิปต์เมื่อ 24 ปีก่อนคริสต์กาล โดยกองกำลังของพระนางอะมานิเรนาสแห่งอาณาจักรกูช ก่อนที่จะนำมันกลับมายังเมโรเอที่ซึ่งถูกฝังไว้ใต้บันไดของวิหารแห่งหนึ่ง
การขุดค้นและค้นพบ
ศีรษะนี้ค้นพบโดยนักโบราณคดีชาวอังกฤษ จอห์น การ์สทังในเดือนธันวาคม ปี 1910 ที่เมโรเอ ซึ่งเคยเป็ยเมืองหลวงของราชอาณาจักรกูชอยู่หลายศตวรรษ ศีรษะนี้ถูกค้นพบใกล้กับเนินดินที่ซึ่งเคยเป็นบันไดทางขึ้นของวิหารแห่งหนึ่ง ถือเป็นการค้นพบที่ยิ่งใหญ่ โดยเฉพาะเมื่อพิจารณาระยะห่างระหว่างกรุงโรมและเมโรเอ รูปปั้นนี้ถูกฝังโดยจงใจเมื่อ 1900 ปีก่อน และถูกรักษาสภาพไว้อย่างดีในสภาวะที่ร้อนและแห้งเช่นนี้ ศีรษะนี้ได้บริจาคให้กับบริติชมิวเซียมโดยคณะกรรมการขุดค้นซูดาน (Sudan Excavation Committee) ภายใต้การสนับสนุนของกองทุนเนชั่นนอลอาร์ทคอลเลคชั่นในปี 1911
การขุดค้นนี้เป็นส่วนหนึ่งของการขุดค้นเมืองเมโรเอทั้งเมือง และการขุดค้นพบศีรษะนี้ได้มาจากการขุดค้นเมืองในรอบที่สอง
การออกแบบ
ศีรษะเมโรเอมีขนาดใหญ่กว่าตัวคนและเลียนแบบศิลปะกรีกโดยการสร้างรูปเหมือนของจักรพรรดิออกัสตัสด้วยสัดส่วนแบบคลาสสิก เป็นที่ชัดเจนว่าการออกแบบนี้ทำขึ้นเพื่อสร้างภาพอุดมคติ (idealize) และยกยอ (flatter) จักรพรรดิให้สูงส่ง เช่นเดียวกันกับงานภาพเหมือนของออกัสตัสชิ้นอื่น ๆ ซึ่งแสดงให้เห็นถึงความสวยงามในการประดิษฐ์ประดอยภาพเหมือนของชายหนุ่มอย่างสวยงาม
จังหวัดซีอีร์ท
จังหวัดซีอีร์ท (Siirt ili, محافظة سعرد, Parêzgeha Sêrt) เป็นจังหวัดทางภาคตะวันออกเฉียงใต้ของตุรกี มีพรมแดนทางทิศเหนือติดต่อกับจังหวัดบิตลิส ทิศตะวันตกติดต่อกับจังหวัดบัตมัน ทิศตะวันตกเฉียงใต้ติดต่อกับจังหวัดมาร์ดิน ทิศใต้ติดต่อกับจังหวัดชืร์นัก และทิศตะวันออกติดต่อกับจังหวัดวาน มีพื้นที่รวม 5,406 ตารางกิโลเมตร
68
302 (หกสิบแปด) เป็นจำนวนธรรมชาติที่อยู่ถัดจาก 67 (หกสิบเจ็ด) และอยู่ก่อนหน้า 69 (หกสิบเก้า)
รอดริก สตรอง
คริสโตเฟอร์ "คริส" ลินด์ซีย์ (Christopher "Chris" Lindsey) เกิด 26 กรกฎาคม ค.ศ. 1983 เป็นนักมวยปล้ำอาชีพชาวอเมริกันที่รู้จักในการร่วมงานกับRing of Honor (ROH) มานานกว่า 13 ปี ภายใต้ชื่อ รอดริก สตรอง (Roderick Strong)
ใน ROH เขาได้แชมป์ World Champion 1สมัย, แชมป์ Television Champion 1สมัย   และแชมป์ World Tag Team Champion 1สมัย และเป็นTriple Crown Champion คนที่2 ของสมาคม ใน FIP เขาได้เป็นแชมป์ World Heavyweight Championship 3สมัย และแชมป์ FIP Tag Team Championship 1สมัยร่วมกับ Erick Stevens และอีก1สมัยร่วมกับ Rich Swann ใน PWG เขาเป็นอดีตแชมป์ PWG World Champion 1สมัย และแชมป์ World Tag Team Champion 3สมัย, ร่วมกับ Davey Richards, Pac และ Jack Evans กับแต่ละสมัยตามลำดับ นอกจากนี้เขายังเป็นนักมวยปล้ำคนเดียวที่ชนะ PWG Dynamite Duumvirate Tag Team Title Tournament ประจำปี 2007 กับ PAC และปี 2008 กับ Evans ในปี 2016 ได้เซ็นสัญญากับWWEในการเป็นนักมวยปล้ำเดี่ยว ต่อมาได้ร่วมเป็นสมาชิกของกลุ่ม The Undisputed Era ประสบความสำเร็จคว้าทั้งแชมป์แท็กทีมและแชมป์นอร์ธอเมริกันของ NXT ในปี 2021 ได้ก่อตั้งกลุ่ม Diamond Mine และคว้าแชมป์ครุยเซอร์เวทได้ 1 สมัย
ยุโรปตะวันตก
ยุโรปตะวันตก หมายถึงพื้นที่บริเวณภาคตะวันตกของทวีปยุโรป ตั้งอยู่ติดกับทะเลเหนือ ทะเลเมดิเตอร์เรเนียน และมหาสมุทรแอตแลนติก ส่งผลทำให้มีความชื้นในอากาศสูงและอุณหภูมิในฤดูหนาวไม่หนาวจัด ภาษาที่ใช้ในภูมิภาคนี้มีมากมาย เช่น กลุ่มภาษาโรมานซ์ เช่น ภาษาฝรั่งเศส ภาษาสเปน ฯลฯ กลุ่มภาษาเยอรมานิค เช่น ภาษาเยอรมัน ภาษาอังกฤษ ภาษาสวีเดน ฯลฯ ประชากรส่วนใหญ่นับถือศาสนาคริสต์ทั้งนิกายโปรเตสแตนท์และโรมันคาทอลิก ความแตกต่างของประเทศในยุโรปตะวันตกกับยุโรปตะวันออกคือระบอบการปกครองและการเมืองช่วงหลังสงครามโลกครั้งที่ 2
Geography: Realms, Regions, and Concepts
หนังสือ Geography: Realms, Regions, and Concepts จำแนกให้ 12 รัฐตั้งอยู่ในภูมิภาคยุโรปตะวันตก ดังนี้
CIA
สำนักข่าวกรองกลาง (CIA) ของสหรัฐ จำแนกให้ 7 รัฐตั้งอยู่ในภูมิภาคยุโรปตะวันตก:
และจำแนกให้อีก 3 รัฐตั้งอยู่ในภูมิภาคยุโรปตะวันตกเฉียงใต้
กลุ่มยุโรปตะวันตกและอื่น ๆ
กลุ่มยุโรปตะวันตกและอื่น ๆ หมายถึงกลุ่มประเทศอย่างไม่เป็นทางการของสหประชาชาติที่กำหนดขึ้นเพื่อการลงมติและการเจรจา ซึ่งสมาชิกในกลุ่มยุโรปประกอบด้วย
ทั้งนี้ ออสเตรเลีย แคนาดา อิสราเอล ตุรกี และนิวซีแลนด์ก็เป็นสมาชิกของกลุ่มดังกล่าวด้วย
มาจูละฮ์ซีงาปูรา
เพลงชาติสิงคโปร์ มีชื่อเฉพาะว่า มาจูละฮ์ซีงาปูรา (Majulah Singapura) เป็นคำภาษามลายู แปลว่า สิงคโปร์จงรุดหน้า หรือจงเจริญ ชื่อของเพลงนี้มีที่มาจากคำขวัญประจำชาติ ซึ่งเป็นข้อความเดียวกันกับที่ปรากฏอยู่ในตราประจำรัฐ มีเนื้อหาของเพลงที่สะท้อนถึงจิตวิญญาณของชาวสิงคโปร์ในการคาดหวังอย่างอดทนถึงความก้าวหน้าของชาติ และเรียกร้องให้ทุกคนร่วมมือกันทำความหวังดังกล่าวให้เป็นความจริง
เพลงนี้ขับร้องในภาษามลายู ซึ่งเป็นภาษาทางการ 1 ใน 4 ภาษาของประเทศสิงคโปร์ ชาวสิงคโปร์ที่ไม่ใช่คนเชื้อชาติมลายูนั้นสามารถร้องและเข้าใจเนื้อหาของเพลงชาติได้เช่นกัน แต่ต้องอาศัยคำแปลภาษาอังกฤษมาช่วยในการทำความเข้าในใจเพลงนี้
สถานีโทรทัศน์ในการกำกับของมีเดียคอร์ป ใช้เพลงชาตินี้เป็นสัญญาณการเปิดและปิดสถานี โดยช่อง 5 (ภาษาอังกฤษ) และ ช่อง 8 (ภาษาจีน) ออกอากาศในเวลา 06:00 น. ส่วนช่องสุเรียอะห์ (ภาษามาเลย์) ช่องวสันธัม (ภาษาทมิฬ) และ ช่องออคโต (เด็ก,เยาวชน และกีฬา) ออกอากาศในเวลาแล้วแต่การเปิดปิดสถานี โดยเนื้อร้องที่ขึ้นบนจอจะเป็นภาษาต่าง ๆ แล้วแต่ช่องนั้น ๆ
ประวัติ
เพลงมาจูละฮ์ สิงาปูราได้เขียนขึ้นในช่วงการตื่นตัวในเรื่องแนวคิดชาตินิยมของชาวสิงค์โปร์ช่วง พ.ศ. 2499 - 2500 โดยซูบีร์ ซาอิด ได้ประพันธ์เพลงนี้ขึ้นโดยได้รับบันดาลใจจากคำว่า "มาจูละฮ์ซีงาปูรา" ซึ่งหมายถึง "สิงค์โปร์จงเจริญ" เพลงนี้ได้บรรเลงครั้งแรกเมื่อวันที่ 3 ธันวาคม พ.ศ. 2502 พร้อมกันกับธง และ ตราประจำรัฐ ณ ศาลาว่าการเมืองสิงค์โปร์ซิตี้ ในพิธีแต่งตั้งตั้งประมุขแห่งรัฐคนใหม่ คือ ยังดีเปอร์ตวนเนอการาเอินจิก ยูซอฟ บิน อิสฮะก์ ต่อมาเมื่อสิงคโปร์ได้รับเอกราชและออกจากสหพันธรัฐมาลายาในปี พ.ศ. 2508 เพลงมาจูละฮ์ซีงาปูราก็ได้รับการรับรองให้เป็นเพลงชาติของประเทศสิงคโปร์ตราบเท่าทุกวันนี้
บทร้องต้นฉบับ
บทร้องดั้งเดิม ใช้เป็นเพลงประจำเทศบาลเมืองสิงคโปร์ (ภาษามาเล ก่อน ค.ศ. 1972):
สิทธารถะแห่งกุนทครามะ
พระเจ้าสิทธารถะ (राजा सिद्धार्थ) เป็นพระบิดาของพระมหาวีระ ตีรถังกรลำดับที่ 24 และสุดท้ายของศาสนาเชน เป็นบุคคลวรรณะกษัตริย์จากราชวงศ์อิกษวากุ ทรงปกครองกุนทครามะชานเมืองเวสาลี (ปัจจุบันตั้งอยู่ในรัฐพิหาร ประเทศอินเดีย) ข้อมูลบางแห่งอ้างว่าพระองค์มีภรรยาจากวรรณะพราหมณ์ชื่อเทวนันทา และเอกสารบางแหล่งระบุว่าเขามีภรรยาวรรณะกษัตริย์ชื่อตฤศลา (บ้างว่าชื่อวิเทหทินนา)
ผู้ที่นับถือศาสนาเชนให้การเคารพบูชาพระองค์ในฐานะพระบิดาของพระตีรถังกร
ฉางชุน
ฉางชุน เป็นเมืองหลวงและเมืองที่ใหญ่ที่สุดในมณฑลจี๋หลิน สาธารณรัฐประชาชนจีน ตั้งอยู่ใจกลางที่ราบซงเหลียวทางตะวันออกเฉียงเหนือของจีนแผ่นดินใหญ่ ฉางชุนมีฐานะเป็นนครระดับจังหวัด โดยเขตการปกครองของฉางชุนประกอบด้วยเขตจำนวน 7 เขต นครระดับอำเภอจำนวน 2 แห่ง และอำเภอจำนวน 1 แห่ง ฉางชุนเป็นหนึ่งในเมืองใหญ่ในภาคตะวันออกเฉียงเหนือของจีนร่วมกับเฉิ่นหยาง ต้าเหลียน และฮาร์บิน
ระหว่าง พ.ศ. 2475 และ 2488 จักรวรรดิญี่ปุ่นได้ตั้งประเทศแมนจูขึ้นเป็นรัฐบาลหุ่นเพื่อยึดครองภาคตะวันออกเฉียงเหนือของจีน ฉางชุนกลายเป็นเมืองหลวงของประเทศแมนจูในระหว่างนั้นและถูกเปลี่ยนชื่อเป็นซินกิง (Hsinking; ) เมื่อสาธารณรัฐประชาชนจีนก่อตั้งใน พ.ศ. 2492 หลังจักรวรรดิญี่ปุ่นหมดอำนาจ รัฐบาลจีนได้สถาปนาฉางชุนให้เป็นเมืองหลวงของมณฑลจี๋หลินใน พ.ศ. 2497
ฉางชุนเป็นฐานผลิตอุตสาหกรรมที่สำคัญโดยเฉพาะรถยนต์ และได้รับฉายาว่า "เมืองแห่งรถยนต์" และ "ดีทรอยต์เมืองจีน"
ภูมิอากาศ
ฉางชุนมีสี่ฤดู ได้รับอิทธิพลลมมรสุม ภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน:  Dwa ) ฤดูหนาวมีความยาวนาน (ตั้งแต่เดือนพฤศจิกายนถึงมีนาคม) อากาศหนาวเย็นและลมแรง แต่แห้งเนื่องจากอิทธิพลของ ไซบีเรียแอนไทไซโคลน โดยมีอุณหภูมิเฉลี่ยเดือนมกราคมที่ − 14.7° C ฤดูใบไม้ผลิและฤดูใบไม้ร่วงเป็นช่วงเปลี่ยนผ่านที่ค่อนข้างสั้นโดยมีหยาดน้ำฟ้าอยู่บ้าง แต่อากาศมักจะแห้งและมีลมแรง ฤดูร้อนอากาศร้อนและชื้นโดยมีลมตะวันออกเฉียงใต้พัดปกคลุมเนื่องจากมรสุมเอเชียตะวันออก ค่าเฉลี่ยเดือนกรกฎาคม 23.2° C มักจะมีหิมะเล็กน้อยในช่วงฤดูหนาวและมีปริมาณน้ำฝนรายปีตกชุกตั้งแต่มิถุนายนถึงสิงหาคม ด้วยเปอร์เซ็นต์แสงแดดที่ได้รับต่อเดือนตั้งแต่ 47 เปอร์เซ็นต์ในเดือนกรกฎาคมถึง 66 เปอร์เซ็นต์ในเดือนมกราคมและกุมภาพันธ์ปีปกติจะเห็นแสงอาทิตย์ประมาณ 2,617 ชั่วโมงและระยะเวลาปลอดน้ำค้างแข็ง 140 ถึง 150 วัน อุณหภูมิที่สูงที่สุดมีตั้งแต่ −33.0° C ถึง 35.7° C
เขตการปกครองและประชากร
นครฉางชุนมีฐานะเป็นนครระดับมณฑล โดยแบ่งเขตการปกครองออกเป็นเขตจำนวน 7 เขต นครระดับอำเภอจำนวน 2 แห่ง และอำเภอจำนวน 1 แห่ง ได้แก่
ข้อมูลจากการสำมะโนประชากรครั้งที่หกเมื่อ พ.ศ. 2553 ฉางชุนมีประชากร 7.677 ล้านคน อัตราการเกิดอยู่ที่ 6.08 คนต่อประชากร 1,000 คน และอัตราการตายอยู่ที่ 5.51 คนต่อประชากร 1,000 คน ประชากรในเขตเมือง (ควานเฉิง เฉาหยาง ลู่ยเหฺวียน หนานกวาน และเอ้อร์เต้า) มีจำนวน 3.53 ล้านคนหรือประมาณร้อยละ 46 สัดส่วนประชากรเพศชายต่อเพศหญิงเป็น 1.021:1
เศรษฐกิจ
ผลิตภัณฑ์มวลรวมในประเทศ (GDP) ของฉางชุนใน พ.ศ. 2553 อยู่ที่ 332.9 พันล้านเหรินหมินปี้
อุตสาหกรรมสำคัญของฉางชุนได้แก่รถยนต์ ผลิตภัณฑ์เกษตรแปรรูป ยา อิเล็กทรอนิกส์ วัสดุก่อสร้าง และพลังงาน เครือ FAW (First Automotive Works) ซึ่งเป็นบริษัทผลิตรถยนต์ที่ใหญ่ที่สุดในประเทศจีนตั้งอยู่ในฉางชุน โดยโรงงานผลิตเริ่มก่อสร้างใน พ.ศ. 2496 และการผลิตเริ่มต้นใน พ.ศ. 2499 เครือ FAW ผลิตรถยนต์หลายยี่ห้อในประเทศจีน รวมทั้งรถยนต์หรู "หงฉี" และยังร่วมกับบริษัทรถยนต์จากต่างประเทศได้แก่อาวดี้ ฟ็อลคส์วาเกิน และโตโยต้า อุตสาหกรรมผลิตรถยนต์ในฉางชุนทำให้ฉางชุนมีฉายาว่า "ดีทรอยต์เมืองจีน"
สถาบันอุดมศึกษา
ฉางชุนมีสถาบันอุดมศึกษาจำนวน 27 แห่ง โดยสถาบันที่สำคัญได้แก่มหาวิทยาลัยจี๋หลินและมหาวิทยาลัยครูแห่งภาคตะวันออกเฉียงเหนือ
กีฬา
สโมสรกีฬาที่สำคัญในฉางชุนได้แก่สโมสรฟุตบอลฉางชุนย่าไท่ซึ่งแข่งขันในไชนีสซูเปอร์ลีกและเคยชนะเลิศในฤดูกาล 2550 และสโมสรบาสเกตบอลจี๋หลินนอร์ทอีสต์ไทเกอร์ซึ่งแข่งขันในสมาคมบาสเกตบอลแห่งประเทศจีน นอกจากนี้ ฉางชุนยังเคยเป็นเจ้าภาพจัดการแข่งขันเอเชียนเกมส์ฤดูหนาว 2007
ความสัมพันธ์เมืองพี่น้อง
ฉางชุนได้สถาปนาความสัมพันธ์เมืองพี่น้องกับเมืองต่าง ๆ ดังนี้ (ปีที่เริ่มสถาปนาความสัมพันธ์ระบุในวงเล็บ)
แอฟริกาใต้ (ภูมิภาค)
แอฟริกาใต้ เป็นภูมิภาคในทวีปแอฟริกาที่ประกอบไปด้วยทะเลทรายและทุ่งหญ้าสะวันนา ประกอบไปด้วยฝั่งทะเลและภูเขาสูงประเทศที่อยู่ในภูมิภาคนี้คือ แต่ในบางทีอาจจะรวมถึง แต่ในขณะเดียวกันภูมิภาคนี้ก็ยังมีทรัพยากรธรรมชาติที่ล้ำค่าคือ ทองคำขาว เหล็ก เพชร ทองและอีกมากมาย ประเทศที่เจริญมากที่สุดในภูมิภาคนี้คือ ประเทศแอฟริกาใต้ อีกทั้งในภูมิภาคนี้ยังมีประเทศที่ปกครองโดยระบอบกษัตริย์ถึง 2 ประเทศด้วยกันคือ ประเทศเลโซโทและประเทศเอสวาตินี
รถไฟใต้ดินมอนทรีออล
รถไฟใต้ดินมอนทรีออล (Métro de Montréal) เป็นระบบขนส่งมวลชนขนาดใหญ่ในเมืองมอนทรีออล, รัฐควิเบก, ประเทศแคนาดา ปัจจุบันดำเนินการโดยบริษัทขนส่งมอนทรีออล (Société de transport de Montréal, STM) ตั้งแต่วันที่ 14 ตุลาคม ค.ศ. 1966 ปัจจุบันมีจำนวน 68 สถานี 4 เส้นทาง ระยะทางรวม 69.2 km เป็นเส้นทางที่มีผู้โดยสารหนาแน่นเป็นอันดับที่สองในแคนาดา สถิติผู้โดยสารรายปี คือ 308.7 คน รถไฟใต้ดินมอนทรีออลเป็นระบบขนส่งแบบราง-ล้อยาง ซึ่งผสมผสานเทคโนโลยีการขนส่งทางรางและทางถนนไว้ด้วยกัน
ภู ศรีวิไล
จาตุรนต์ ละดาดาษ หรือชื่อในวงการคือ ภู ศรีวิไล (16 พฤษภาคม พ.ศ. 2516 –) เป็นนักร้องเพลงลูกทุ่ง-หมอลำชายชาวไทยอดีตสังกัดแกรมมี่โกลด์ ปัจจุบันสังกัดค่ายลาแกรนด์ มิวสิค และนักแสดง หนึ่งในนักร้องในโครงการ น้องใหม่ไต่ดาว โครงการ 1 รวมดาวที่ราบสูง
เขาเกิดที่อำเภอศรีวิไล จังหวัดบึงกาฬ จบการศึกษาระดับปริญญาตรีจากสถาบันบัณฑิตพัฒนศิลป์ เธอซึมซับการเป็นศิลปินมาจากบิดาและครอบครัว และเธอได้รับการฝึกฝนเพิ่มเติมจากฉวีวรรณ ดำเนิน จนเมื่อเธอจบปริญญาตรี เธอได้พบกับอำไพ มณีวงษ์ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ น้องใหม่ไต่ดาว โครงการ 1 และบันทึกเสียงผลงานเพลงในโครงการคือ เบอร์เก่ายังเฝ้ารอ และ สาวแก้มเปื้อนเหงื่อ และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ประวัติ
เขาเกิดเมื่อวันที่ 16 พฤษภาคม พ.ศ. 2516 ที่ตำบลชุมภูพร อำเภอศรีวิไล จังหวัดบึงกาฬ ที่ก่อนหน้านี้ คนแถวๆ นองคายรู้จักหน้าค่าตาในนาม ภูพิงค์ เพชรพิลา พร้อมประเดิมเพลงแรกของตัวเองในชีวิต กับเพลง เบอร์เก่ายังเฝ้ารอ ที่ลงมือเขียนและถ่ายทอดออกมาให้แฟนเพลงได้ฟังกัน
ช้างพลายมงคล
ช้างพลายมงคล เป็นช้างพลายที่มีชื่อเสียงของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร)
ช้างพลายมงคล เป็นลูกช้างพลายที่พระเจ้าอินทวิชยานนท์ เจ้าผู้ครองนครเชียงใหม่ได้ส่งมาเป็นของขวัญถวายแด่ สมเด็จพระบรมโอรสาธิราช เจ้าฟ้ามหาวชิรุณหิศ เนื่องในพระราชพิธีโสกันต์ เมื่อ พ.ศ. 2433 พระบาทสมเด็จพระจุลจอมเกล้าเจ้าอยู่หัวโปรดเกล้าให้เจ้าพระยาเทเวศร์วงศ์วิวัฒน์ ซึ่งเป็นพระอภิบาลในเจ้าฟ้ามหาวชิรุณหิศ เป็นผู้ดูแลช้างนั้น
ภู ศรีวิไล
น้องใหม่ไต่ดาว โครงการ 1 รวมดาวที่ราบสูง (2551)
เพลงที่เปิด ทางช่อง แฟนทีวี เพลง เบอร์เก่ายังเฝ้ารอ
ช้างพลายมงคล
เจ้าพระยาเทเวศร์วงศ์วิวัฒน์ ได้นำช้างพลายมงคลมาเลี้ยงดูที่วังบ้านหม้อของท่าน มอบหมายให้ควาญช้างชื่อ ภู่ เป็นผู้ดูแล จนกระทั่งในปี พ.ศ. 2437 เจ้าฟ้ามหาวชิรุณหิศเสด็จทิวงคต เจ้าพระยาเทเวศร์วงศ์วิวัฒน์ก็ยังเป็นผู้ดูแลพลายมงคลสืบมา
เจ้าพระยาเทเวศร์วงศ์วิวัฒน์ ซึ่งรับราชการกำกับดูแลกรมหมาดเล็ก กรมม้า และกรมมหรสพ ได้ฝึกหัดช้างพลายมงคลให้เล่นละครในคณะละครดึกดำบรรพ์ของท่าน ช้างพลายมงคลมีชื่อเลียงเป็นที่เลื่องลือถึงความแสนรู้ ในการเล่นบทช้างเอราวัณ ในโขนตอนหนุมานหักคอช้างเอราวัณ พลายมงคลจะถูกทาสีขาวทั้งตัว และติดหัวช้างปลอมสองข้าง ในการแสดงละครจะต้องถูกหนุมานหักคอกระดาษ พลายมงคลต้องแกล้งล้มทำทีเป็นตาย และสามารถแสดงได้สมบทบาท เป็นที่ชื่นชอบของคนดู
ในปี พ.ศ. 2442 พลายมงคลเกิดตกมันและทำร้ายผู้คนที่มาแหย่ ครั้งหนึ่งถึงกับอาละวาดทำร้ายตาภู่ ควาญช้างประจำตัวเสียชีวิต พลายมงคลต้องถูกลงโทษนำไปเป็นช้างใช้งานในกรมสุขาภิบาล ในพระเจ้าบรมวงศ์เธอ พระองค์เจ้ากฤษดาภินิหาร กรมพระนเรศร์วรฤทธิ์ มีหน้าที่ใช้แรงงานบดถนน ในการก่อสร้างถนนราชดำเนิน
เอ็มมาแห่งวัลเด็คและเพือร์ม็อนท์
เอ็มมาแห่งวัลเด็คและเพือร์ม็อนท์ สมเด็จพระราชินีแห่งเนเธอร์แลนด์ (Emma of Waldeck and Pyrmont) (2 สิงหาคม ค.ศ. 1858 - 20 มีนาคม ค.ศ. 1934) เป็นสมเด็จพระราชินีแห่งเนเธอร์แลนด์ และแกรนด์ดัชเชสแห่งลักเซมเบิร์ก โดยอภิเษกสมรสกับพระเจ้าวิลเลิมที่ 3 แห่งเนเธอร์แลนด์ แกรนด์ดยุกแห่งลักเซมเบิร์ก สมเด็จพระราชินีเอ็มมาทรงเป็นพระบรมวงศานุวงศ์ของราชวงศ์ดัตช์ที่ได้รับความนิยมในหมู่ประชาชนอย่างมาก ทรงดำรงเป็นผู้สำเร็จราชการแทนพระองค์ในรัชกาลของสมเด็จพระราชินีนาถวิลเฮลมินาแห่งเนเธอร์แลนด์ พระราชธิดา ในช่วงที่ยังไม่ทรงบรรลุนิติภาวะระหว่างปี 1890 ถึง 1898
ช่วงต้นพระชนมชีพ
เจ้าหญิงเอ็มมาอภิเษกสมรสกับกษัตริย์ชรา พระเจ้าวิลเลิมที่ 3 แห่งเนเธอร์แลนด์ ในเมืองบาด อรอลเซน วันที่ 7 มกราคม ค.ศ. 1879 สองปีหลังจากโซฟีแห่งเวือร์ทเทิมแบร์ค สมเด็จพระราชินีแห่งเนเธอร์แลนด์ พระอัครมเหสีพระองค์แรกเสด็จสวรรคต กษัตริย์ผู้ชราและไม่ทรงซื่อสัตย์ต่อพระอัครมเหสีผู้นี้ ครั้งหนึ่งทรงเคยถูกเรียกว่า "เป็นผู้ที่เสเพลที่สุดแห่งยุคสมัย" ทรงถูกปฏิเสธจากการอภิเษกสมรสกับเจ้าหญิงไธราแห่งเดนมาร์ก ซึ่งทรงสนพระทัยที่จะอภิเษกกับพระราชโอรสองค์สุดท้องของกษัตริย์มากกว่า พระเชษฐภคินีของเจ้าหญิงเอ็มมาคือ เจ้าหญิงพอลีนแห่งวัลเด็คและเพือร์ม็อนท์ ทรงเป็นเป้าหมายแรกของกษัตริย์ แต่เจ้าหญิงเอ็มมาทรงออกมาตรัสกับกษัตริย์ว่า "หม่อมฉันไม่รังเกียจเลยที่จะเป็นพระราชินีแห่งเนเธอร์แลนด์!"
สมเด็จพระราชินีเอ็มมาทรงมีพระราชธิดากับกษัตริย์วิลเลิมที่ 3 เพียงพระองค์เดียวคือ เจ้าหญิงวิลเฮลมินา ซึ่งในกาลต่อมาคือ สมเด็จพระราชินีนาถวิลเฮลมินาแห่งเนเธอร์แลนด์ ประสูติในวันที่ 31 สิงหาคม ค.ศ. 1880 กษัตริย์วิลเลิมที่ 3 ทรงมีพระราชโอรสก่อนหน้านี้แล้วสามพระองค์ได้แก่ เจ้าชายวิลเลิม, เจ้าชายมอริซ และเจ้าชายอเล็กซานเดอร์ แต่ทั้งสามพระองค์สิ้นพระชนม์ก่อนหน้าพระราชบิดาเสียสิ้นโดยไม่มีรัชทายาท
สมเด็จพระราชชนนีพันปีหลวง
สามวันก่อนที่กษัตริย์วิลเลมจะสวรรคตในวันที่ 23 พฤศจิกายน ค.ศ. 1890 สมเด็จพระราชินีเอ็มมาทรงดำรงเป็นผู้สำเร็จราชการแทนพระองค์ในช่วงที่พระราชสวามีทรงพระประชวรหนัก พระองค์ทรงเป็นผู้สำเร็จราชการสืบต่อในรัชกาลของสมเด็จพระราชินีนาถวิลเฮลมินา พระราชธิดาซึ่งยังไม่ทรงบรรลุนิติภาวะ จนกระทั่งสมเด็จพระราชินีนาถวิลเฮลมินามีพระชนมายุครบ 18 พรรษาในวันที่ 31 สิงหาคม ค.ศ. 1898 ราชรัฐลักเซมเบิร์กนั้นถูกส่งผ่านไปยังอดอล์ฟ ดยุกแห่งนัสเซา พระปิตุลาฝ่ายพระชนนีของสมเด็จพระพันปีหลวงเอ็มมา ตามสนธิสัญญาของราชวงศ์ที่กำหนดไว้ว่า สตรีไม่อาจสืบราชบัลลังก์ลักเซมเบิร์กได้
สมเด็จพระพันปีหลวงเอ็มมาทรงรับตำแหน่งผู้สำเร็จราชการแทนพระองค์อย่างจริงจัง พระองค์ทรงพบปะรัฐมนตรีทุกๆคนอย่างน้อยทุกๆสองสัปดาห์ และทรงปฏิบัติตามกรอบของราชาธิปไตยภายใต้รัฐธรรมนูญอย่างเคร่งครัด พระองค์ทรงเปิดโอกาสให้ทุกคนสามารถเข้าเฝ้าและพูดคุยกับพระองค์ได้ และทรงยินยันว่าจะจัดการตอบจดหมายต่างๆให้มากที่สุดเท่าที่จะทำได้ นอกเหนือจากการบริหารราชการแผ่นดิน สมเด็จพระพันปีหลวงเอ็มมาทรงใส่พระทัยในการศึกษาของพระราชธิดามาก เมื่อสมเด็จพระราชินีนาถวิลเฮลมินามีพระชนมายุครบ 16 พรรษา สมเด็จพระพันปีหลวงเอ็มมาทรงตระเตรียมอบรมพระนางวิลเฮลมินาเป็นเวลาสองปีเพื่อเตรียมการให้สำหรับการครองราชย์เป็นสมเด็จพระราชินีนาถโดยสมบูรณ์
อ้างอิง
18581934
เดดพูล
เดดพูล (Deadpool) หรือ เวด วิลสัน (Wade Wilson) เป็นตัวละครที่เป็นทหารรับจ้าง และเป็นทั้งตัวร้ายและตัวเอกปฏิลักษณ์ ปรากฏในหนังสือการ์ตูนที่จัดพิมพ์โดยมาร์เวลคอมิกส์ วาดโดยร็อบ ไลเฟลด์ และเขียนเรื่องโดยไรเฟล นิเซียซา ซึ่งเดดพูลปรากฏตัวครั้งแรกในหนังสือการ์ตูน เดอะนิวมิวแตนท์ ฉบับที่ 98 ในเดือนกุมภาพันธ์ ค.ศ. 1991
เดดพูลเป็นทหารรับจ้างผู้มีจิตใจคุ้มดีคุ้มร้าย ซึ่งปรากฏตัวครั้งแรกในฐานะวายร้ายในหนังสือการ์ตูนชุด นิวมิวแตนท์ และต่อมาในหนังสือการ์ตูนชุด เอ็กซ์ฟอร์ซ ตัวละครนี้ยังได้เป็นดารานำในหลายซีรีส์อย่างต่อเนื่อง โดยมีชื่อปรากฏร่วมกับตัวละครอื่นๆ เช่น เคเบิล เป็นต้น ทั้งนี้ เดดพูลได้รับการจัดอันดับความนิยมเป็นลำดับที่ 182 โดยนิตยสารวิซาร์ด จาก 200 รายชื่อตัวละครในหนังสือการ์ตูนที่ได้รับความนิยมตลอดกาล และได้รับการจัดอันดับความนิยมเป็นลำดับที่ 45 โดยนิตยสารเอ็มไพร์ จากตัวละครในหนังสือการ์ตูนยอดเยี่ยมที่สุดทั้ง 50 ราย
ประวัติการจัดพิมพ์
เดดพูลได้ปรากฏตัวครั้งแรกในหนังสือการ์ตูน เดอะนิวมิวแตนท์ ฉบับที่ 98 ในเดือนกุมภาพันธ์ ค.ศ. 1991 ซึ่งในการปรากฏตัวครั้งแรกของเขา เดดพูลได้รับการจ้างวานจากทอลลิเวอร์ ในการโจมตีเคเบิล กับเหล่ามิวแตนท์สายพันธุ์ใหม่ ในช่วงต่อมาเคเบิลได้ปรากฏตัวในหนังสือการ์ตูน เอ็กซ์ฟอร์ซ ในฐานะตัวละครที่แจ้งเกิดขึ้นอีกครั้ง นอกจากนี้ เดดพูลยังได้เป็นดารารับเชิญให้ปรากฏตัวในหนังสือการ์ตูนของมาร์เวลคอมิกส์หลายเรื่อง ไม่ว่าจะเป็น อเวนเจอร์ส, แดร์เดวิล, ฮีโร่ฟอร์ไฮร์ และในปี ค.ศ. 1993 ตัวละครได้รับบทบาทสำคัญในมินิซีรีส์ของตนเอง โดยใช้ชื่อว่า เดอะเซอร์เคิล เชส ซึ่งได้รับการเขียนเรื่องโดยไรเฟล นิเซียซา และวาดลายเส้นดินสอโดย โจ มาดูเรรา การร่วมงานกันในครั้งนี้ถือได้ว่าประสบความสำเร็จ และเดดพูลได้เป็นดาราหลักในครั้งที่สอง โดยใช้ชื่อของเดดพูลเองเป็นชื่อเรื่อง ซึ่งเขียนขึ้นในปี ค.ศ. 1994 โดยมาร์ค เวด และได้รับการวาดลายเส้นดินสอโดยเอียน เชอร์ชิล
ในปี ค.ศ. 1997 เดดพูลได้รับการใช้ชื่อนี้ในการจัดพิมพ์อย่างต่อเนื่อง ซึ่งเขียนครั้งแรกโดยโจ เคลลี่ หลังจากนั้นได้มีเอ็ด แมกควินเนส มาร่วมในงานฝ่ายศิลป์ ซึ่งซีรีส์ชุดนี้ได้มีตัวละครสมทบเพิ่มขึ้นหลายราย ไม่ว่าจะเป็น ไบลด์ อัล หรือเพื่อนสนิทของเขาอย่าง วีเซล ซึ่งเดดพูลได้กลายมาเป็นตัวละครตลกล้อเลียนชุดละครที่ออกอากาศ และเป็นตัวเอกปฏิลักษณ์อย่างยิ่งของช่วงเวลานั้น
ภาพยนตร์
เดดพูล/เวด วิลสัน ได้ปรากฏตัวในภาพยนตร์เรื่องเอ็กซ์เมน กำเนิดวูล์ฟเวอรีน โดยผู้แสดงเป็นเวดคือไรอัน เรย์โนลด์ส และ เดดพูล/เวพอน XI มีผู้รับบทโดยสกอตต์ แอทคินส์ ซึ่งปรากฏตัวในฐานะนักสู้ที่มีฝีมือสูง และเป็นทหารรับจ้างเจ้าคารม ผู้ใช้ดาบคู่ที่มีความเร็วเหนือมนุษย์ ทั้งมีทักษะในการหักเหการจู่โจมจากอาวุธปืน ในภาพยนตร์เรื่องเดดพูล ตัวเวด วิลสันรับบทโดยไรอัน เรย์โนลด์สเช่นเดิม ซึ่งเนื้อเรื่องจะเป็นไปตามหนังสือการ์ตูนเกือบทุกประการ ตั้งแต่เป็นโรคมะเร็งจึงได้ร่วมทดลองเวพอนเอ็กซ์ จึงทำให้มะเร็งหายไปแต่ก็ทำให้หน้าตาอัปลักษณ์ และแข็งแกร่ง จึงไปเป็นทหารรับจ้างช่างจ้อ พ่อทุกสถาบันตามเหมือนคอมิค ซึ่งต้องการที่จะล้างแค้นผู้ที่ทำให้เขาต้องกลายเป็นแบบนี้
วิดีโอเกม
เดดพูลเป็นตัวละครที่ได้รับการยืนยันว่าจะเป็นตัวละครหลักของเกมต่อสู้ที่มีชื่อว่ามาร์เวล vs. แคปคอม 3: เฟทออฟทูเวิลด์ ซึ่งกำลังอยู่ในช่วงระหว่างการจัดสร้าง ในการนำเสนอภาพตัวอย่างที่งาน E3 2010 เขาได้แสดงฝีมือการต่อสู้กับดังเต้ซึ่งเป็นตัวละครจากเกมเดวิลเมย์ครายที่ผลิตโดยบริษัทแคปคอม
ฟรานซิส วิลละบี บารอนวิลละบีที่ 5 แห่งแพรัม
ฟรานซิส วิลละบี บารอนวิลละบีที่ 5 แห่งแพรัม (Francis Willoughby, 5th Baron Willoughby of Parham; ราว ค.ศ. 1605 - 23 กรกฎาคม ค.ศ. 1666) เป็นนายทัพฝ่ายรัฐสภาผู้มีบทบาทสำคัญในยุทธการที่เกนส์บะระในสงครามกลางเมืองอังกฤษ วิลละบีสนับสนุนฝ่ายรัฐสภาในระยะแรกของสงครามแต่ต่อมาเปลี่ยนข้างไปเป็นฝ่ายกษัตริย์นิยม และต่อมาก็เข้ารับราชการเป็นข้าหลวงของอาณานิคมอังกฤษสองครั้งในแคริบเบียน
ฟรานซิส วิลละบีเกิดที่แพรัมในเทศมณฑลซัฟฟอล์ก ราว ค.ศ. 1605 เป็นบุตรของวิลเลียม วิลละบี บารอนวิลละบีที่ 3 แห่งแพรัม และฟรานซ์ แมนเนอส์ บุตรสาวของจอห์น แมนเนอส์ เอิร์ลที่ 4 แห่งรัตแลนด์แห่งนอตติงแฮม บิดาของฟรานซิสเสียชืวิตเมื่อ ค.ศ. 1617 ตำแหน่งบารอนจึงตกไปเป็นของเฮนรี พี่ชายของฟรานซิส (เฮนรี วิลละบี บารอนวิลละบีที่ 4 แห่งแพรัม) เมื่อเฮนรีเสียชีวิตในปีต่อมา ฟรานซิสก็ได้รับฐานะเป็นบารอนต่อมา
เมื่อวันที่ 16 พฤศจิกายน ค.ศ. 1628 ฟรานซิส วิลละบีก็สมรสกับเอลิซาเบท เซซิล บุตรีของเอดเวิร์ด เซซิล ไวเคานต์วิมเบิลดันที่ 1 (Edward Cecil, 1st Viscount Wimbledon) และทีโอโดเซีย โนล
ในคริสต์ทศวรรษ 1630 ความขัดแย้งระหว่างพระมหากษัตริย์กับรัฐบาลก็เพิ่มความตึงเครียดหนักขึ้น ฟรานซิส วิลละบีมีความเห็นเข้าข้างฝ่ายรัฐสภาที่เป็นปฏิปักษ์ต่อพระเจ้าชาลส์ในกรณีการเก็บภาษีเรือ ความจงรักภักดีของวิลละบีก็ยิ่งลดถอยลงเมื่อจำใจต้องเข้าร่วมต่อสู้ในสงครามบาทหลวงเพื่อต่อต้านสกอตแลนด์
ดูเพิ่ม
1605 1666
ดิอะเมซิ่งเรซ: Ha'Merotz La'Million
ดิ อะเมซิ่ง เรซ: Ha'Merotz La'Million (המירוץ למיליון‎; The Race to the Million; ดิ อะเมซิ่ง เรซ: การแข่งขันสู่เงินล้าน) เป็นเวอร์ชันอิสราเอลของรายการเรียลลิตี้โชว์ชื่อดังของสหรัฐอเมริกาที่ชื่อ ดิ อะเมซิ่ง เรซ ซึ่งเป็นรายการแข่งขันเดินทางรอบโลกโดยมีผู้เข้าแข่งขันทั้งหมด 10 คู่ และทีมที่ชนะจะได้รับเงินรางวัล 1 ล้านเชเกล รายการนี้มีการผลิตและออกอากาศทางช่อง Reshet Channel 2 ของเครือข่ายโทรทัศน์อิสราเอล Reshet โดยเริ่มออกอากาศในวันที่ 5 กุมภาพันธ์ พ.ศ. 2552 และออกอากาศทุกวันพฤหัสบดี ในเวลา 21 นาฬิกา (เวลามาตรฐานอิสราเอลที่ใช้ DST ตรงกับเวลา 18 นาฬิกาของ GMT) และมีพิธีกรประจำรายการคือราซ เมอร์แมน
การผลิต
นอกจากนี้ ภารกิจที่เกิดขึ้นในรายการบางส่วน เป็นภารกิจที่นำมาจากแฟรนไชส์ ของ ดิ อะเมซิ่ง เรซ ทั้ง เวอร์ชันอเมริกา และ เวอร์ชันเอเชีย โดยอาจมีการดัดแปลงบางส่วน เช่น ภารกิจอุปสรรคบังคับควายที่เกิดขึ้นในเลก 4 นำมาจากเลก 2 ของ ดิ อะเมซิ่ง เรซ เอเชีย 2 ทางแยกในเลก 5 (สอนหรือเรียนภาษาญี่ปุ่น) ดัดแปลงจากเลก 3 ของ ดิ อะเมซิ่ง เรซ 12 เป็นต้น ไม่เพียงเท่านั้น เวอร์ชันอิสราเอลมีการเปลี่ยนชื่อคำสั่ง Detour (ทางแยก) และ Fast Forward (ทางด่วน) เล็กน้อย
ข้อสังเกตอีกประการหนึ่งของเวอร์ชันอิสราเอลนี้ ในระหว่างการเดินทางทีมจะต้องเดินทางไปยังสถานที่ต่าง ๆ เพื่อทำภารกิจย่อยประมาณ 4-5 สถานที่ก่อนที่จะมีภารกิจหลักเช่นทางแยกหรืออุปสรรค ในขณะที่เวอร์ชันอื่น ๆ ของรายการมีการไปยังสถานที่เพื่อทำภารกิจย่อยเพียง 1-2 สถานที่เท่านั้น การที่ Ha'Merotz La'Million มีภารกิจมากเช่นนี้ ก็เป็นอีกปัจจัยหนึ่งนอกเหนือจากการออกอากาศแบบแบ่งหนึ่งเลกที่ไม่ใช่ซุปเปอร์เลกออกเป็นสองตอน ที่ทำให้รายการนี้มีจำนวนตอนมากกว่าเวอร์ชันอื่น ๆ นอกจากนี้ คำสั่งทางด่วนในเวอร์ชันนี้ก็มักจะมีขึ้นในช่วงครึ่งทางของเลก ต่างจากเวอร์ชันอื่น ๆ ที่ทางด่วนมักมีขึ้นในช่วงต้นเลก (หรือกลางเลกในบางกรณี) ซึ่งเป็นผลมาจากความยาวของเลกที่ยาวมาก การมีทางด่วนระหว่างเลกนั้น เป็นการป้องกันมิให้ทีมที่ใช้ทางด่วนนำห่างจากทีมที่ไม่ได้ใช้ทางด่วนมากเกินไปนั่นเอง
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วนในภายหลัง หรือข้อมูลที่ถูกนำออกไปบางส่วน)
ฮานนาห์กับมาร์กาลิตต้องออกจากการแข่งขัน เนื่องจากมาร์กาลิตถูกนำส่งโรงพยาบาลจากอาการติดเชื้อในท้องขั้นรุนแรงที่เกิดขึ้นในเลก 5
เลก 1 (อิสราเอล → แอฟริกาใต้)
ทางแยกในเลกแรกของรายการ แต่ละทีมจะต้องเลือกระหว่าง ไต่ลงมา (Rappel) และ โหนลงมา (Zipline) โดยทีมที่เลือกไต่ลงมาจะต้องไต่ลงจากหน้าผาแล้วไต่ขึ้นไปจำนวน 3 ครั้ง ส่วนทีมที่เลือกโหนลงมาจะต้องโหนลงมาจากเชือกโหนที่น่ากลัว อุปสรรคแรกของรายการ สมาชิกที่ทำอุปสรรคจะต้องกระโดดบันจีจัมพ์ลงมาจากสะพาน Bloukrans
เลก 2 (แอฟริกาใต้)
ทางแยกของเลกนี้ แต่ละทีมจะต้องเลือกระหว่าง ไวน์ (Wine) และ ยิง (Shoot) โดยทีมที่เลือกไวน์ จะต้องเดินทางไปที่ไร่องุ่นเนลสันแล้วแบกถังเปล่า 1 ถังแล้วนำไปเติมไวน์ ส่วนทีมที่เลือกยิงจะต้องไปที่ Valley Gun Club แล้วยิงเป้าบินจำนวน 6 เป้า สำหรับอุปสรรคในเลกนี้ สมาชิกที่ทำอุปสรรคจะต้องขับรถในสนามหนึ่งรอบภายในเวลา 2 นาทีที่สนามแข่งรถคิลลาร์นีย์
เลก 3 (แอฟริกาใต้ → เวียดนาม)
ทางแยกในเลกนี้ สมาชิกในทีมจะต้องเลือกภารกิจระหว่างการฝ่าเครื่องกีดขวางข้ามลำห้วย หรือข้ามแม่น้ำโดยโดดไปที่ใบไม้ ที่ลอยอยู่โดยที่ไม่ตกลงมา ทางด่วนในเลกนี้สมาชิกในทีมจะต้องรับประทานอาหารที่ทำจากหนู ก่อนที่จะไปยังจุดหยุดพัก อุปสรรคในเลกนี้สมาชิกหนึ่งคนในทีมจะต้องจับงู 5 ตัวจากกรงขังแล้วนำไปใส่ถังที่อยู่ใกล้ ๆ
เลก 4 (เวียดนาม)
อุปสรรคในเลกนี้ สมาชิกหนึ่งคนของแต่ละทีมจะต้องบังคับควายให้เดินไถนาไปตามเส้นทางที่กำหนดไว้ให้ถูกต้อง โดยเส้นทางดังกล่าวมีลักษณะเหมือนรูปร่างของเลข 8 ซึ่งมีเสาและธงประดับเส้นทางปักอยู่ โดยที่ทุกคนจะได้เรียนวิธีการบังคับควายเบื้องต้นโดยใช้เสียง จากคนท้องถิ่น ระหว่างการบังคับควาย ถ้าใครขอความช่วยเหลือ สมาชิกคนนั้นจะต้องกลับมาเริ่มต้นใหม่ (จากเลก 2 ของ ดิ อะเมซิ่ง เรซ เอเชีย 2) ทางแยกในเลกนี้สมาชิกในทีมจะต้องเลือกระหว่าง เรือตะกร้า (Basket Boats) และ จักรยานตะกร้า (Basket Bikes) โดยทีมที่เลือกเรือตะกร้าจะต้องพายเรือไปหยิบคำใบ้ที่ห้อยอยู่กลางแม่น้ำ สำหรับทีมที่เลือกจักรยานตะกร้าจะต้องขี่จักรยานบรรทุกกุ้งไปส่งที่บ้านเป็นระยะทาง 2.5 กิโลเมตร ก่อนที่จะได้รับคำใบต่อไป (นำมาจากเลก 12 ของ ดิ อะเมซิ่ง เรซ 3)
เลก 5 (เวียดนาม → ญี่ปุ่น)
ทางแยกในเลกนี้แต่ละทีมจะต้องเลือกระหว่าง สอน (Teach) และ เรียน (Study) โดยทีมที่เลือกสอนจะต้องสอนนักเรียนที่พูดภาษาฮิบรูไม่ได้ให้จำคำศัพท์ภาษาฮิบรู 10 คำ โดยทีมจะต้องผ่านการทดสอบกับครูชาวญี่ปุ่น สำหรับทีมที่เลือกเรียน ทีมจะต้องเรียนคำศัพท์ภาษาญี่ปุ่น 10 คำ และต้องผ่านการทดสอบจากครูชาวญี่ปุ่นก่อนที่จะได้รับคำใบ้ต่อไป (ทางแยกนี้นำมาจากเลก 3 ของ ดิ อะเมซิ่ง เรซ ซีซั่นที่ 12 ของเวอร์ชันสหรัฐอเมริกา) อุปสรรคในเลกนี้ สมาชิกหนึ่งคนในแต่ละทีมจะต้องเดินผ่านทางลอดซุ้ม 3 ครั้ง ในแต่ละครั้งจะต้องนำหมายเลขที่ถูกต้องที่อยู่ที่ปลายทางกลับมา หากหยิบมาผิด นินจาจะส่งพวกเขากลับไปเริ่มใหม่ และหากสมาชิกในทีมคนนั้นไม่สามารถทำได้ภาคใน 5 ครั้ง สมาชิกคนนั้สจะต้องกลับไปต่อแถวทำภารกิจต่อจากทีมที่กำลังทำอยู่ และต้องรอจนกว่าทีมที่กำลังทำอยู่ทำสำเร็จจึงจะทำใหม่ได้
เลก 6 (ญี่ปุ่น → มาเก๊า)
อุปสรรคในเลกนี้ สมาชิกหนึ่งคนในแต่ละทีมจะต้องโดดลงมาจากชั้น 61 ของมาเก๊าทาวเวอร์ที่สูง 338 เมตรให้สำเร็จ ก่อนที่จะได้รับคำใบ้ต่อไป (นำมาจากเลก 7 ของ ดิ อะเมซิ่ง เรซ เอเชีย 3) ทางแยกในเลกนี้ทีมจะต้องเลือกระหว่าง ก๋วยเตี๋ยว (Noodles) กับ คุกกี้ (Cookies) โดยทีมที่เลือกก๋วยเตี๋ยวจะต้องเตรียม แป้ง น้ำ และทำเส้นก๋วยเตี๋ยวแคบ ๆ เล็ก ๆ ให้เป็นลูกกลม ๆ ก่อนที่จะได้รับคำใบ้ต่อไป สำหรับทีมที่เลือกคุกกี้ จะต้องรับประทานคุกกี้ 2,000 ชิ้นและหาคุกกี้ที่มีเนื้ออยู่ข้างในเพื่อนำไปรับคำใบ้ต่อไป (นำมาจากเลก 7 ของ ดิ อะเมซิ่ง เรซ เอเชีย 3)
เลก 7 (มาเก๊า → ฮ่องกง)
อุปสรรคในเลกนี้ สมาชิกหนึ่งคนในทีมจะต้องเล่นปิงปองกับแชมเปี้ยนเด็ก หลังจากสมาชิกคนนั้นเล่นได้ 7 แต้มแล้วทีมจึงจะได้รับคำใบ้ต่อไป ทางด่วนในเลกนี้ทีมที่เลือกทำจะต้องทำการโกนผม ก่อนที่จะไปยังจุดหยุดพัก จากนั้นทีมต้องนำตัวเลขในภารกิจข้างต้นทั้งหมดมาคำนวณเพื่อเปิดเซฟที่ทางโรงแรมจัดไว้ให้ ซึ่งจะมีคำใบ้ต่อไปรออยู่ (ตัวเลขเปิดเซฟคือ 1748)
เลก 8 (ฮ่องกง → ออสเตรเลีย)
ทางแยกในเลกนี้ทีมจะต้องเลือกระหว่าง Water Dance กับ Sky Roll. ใน Water Dance ทีมจะต้อวไปที่สระว่ายน้ำและเรียนรู้เกี่ยวกับการช่วยคนจมน้ำรวมทั้งสาธิตให้ดูก่อนที่จะได้คำใบ้ต่อไป ใน Sky Roll ทีมจะต้องกระโดดน้ำจากระดับที่สูงแบบมืออาชีพให้ถูกต้องก่อนจะได้รับคำใบ้ต่อไป อุปสรรคในเลกนี้ ทีมจะต้องไต่ลงมาจากชั้นบนของโรงแรมแบบการไต่เขาก่อนที่จะได้รับคำใบถัดไป
เลก 9 (ออสเตรเลีย → นิวซีแลนด์)
ในอุปสรรคด่านนี้ สมาชิกทีมจะต้องควบคุมแกะให้ไปทางเส้นทางที่ถูกต้องก่อนจะได้รับคำใบ้ถัดไป ในทางแยก ทีมจะต้องเลือกระหว่าง Snatch กับ Catch ใน Snatch ทีมจะต้องเล่นรักบี้ฟุตบอลและผ่านด่านของนักรักบี้ฟุตบอลมืออาชีพไปให้ได้ในระยะทาง 22 เมตรก่อนที่จะได้รับคำใบถัดไป ใน Catch ทีมจะต้องเรียนการเต้น Maori และเต้นให้คณะกรรมการดูก่อนที่จะได้รับคำใบ้ถัดไป
เลก 10 (นิวซีแลนด์)
อุปสรรคในเลกนี้สมาชิกคนหนึ่งในทีมจะต้องทำการบินกับเครื่องบินขนาดเล็กตามระยะเวลาที่กำหนด เมื่อบินครบแล้วจึงจะได้รับคำใบ้ถัดไป อุปสรรคในเลกนี้ตรงกับอุปสรรคในเลกที่ 8 จากฤดูกาลที่ 8 ของเวอร์ชันสหรัฐอเมริกา
เอเลี่ยน ส.วีระวรรณ
เอเลี่ยน ส.วีระวรรณ (ชื่อเล่น: เด่น; 29 กันยายน พ.ศ. 2541 – ) เป็นนักมวยไทยประเภทมวยซ้าย จากอำเภอมหาชนะชัย จังหวัดยโสธร ผู้สร้างปรากฏการณ์ชนะน็อกผ่านรายการถ่ายทอดสดอย่างต่อเนื่อง
ประวัติ
เอเลี่ยน ส.วีระวรรณ มีชื่อจริงคือ เชษฐา มากดี เริ่มชกมวยเมื่ออายุ 12 ปี โดยใช้ชื่อเด่นบ้านขาม ส.วีระวรรณ ในการแข่งไฟต์แรก และได้รับค่าตัวในไฟต์ดังกล่าวที่ 500 บาท ก่อนที่จะเปลี่ยนชื่อชกเป็นเอเลี่ยนในภายหลัง เนื่องด้วยเดี่ยว ชัยภูมิ ซึ่งเป็นครูมวยคนแรกในช่วงนั้นเห็นว่ามีหน้าตาคล้ายมนุษย์ต่างดาวจากดาวอังคาร อีกทั้งเขาเป็นคนเกิดวันอังคารจึงเกิดความชอบ และไม่คิดจะเปลี่ยนชื่อชกนับจากนั้น
วันที่ 10 เมษายน พ.ศ. 2558 เอเลี่ยนเข้าแข่งขันศึกเพชรยินดี ที่สนามมวยเวทีลุมพินี ซึ่งเขาเป็นฝ่ายแพ้น็อกยอดสยาม ส.จ.อวยพรศรี ในยกที่ 4 และในวันที่ 24 กรกฎาคม ของปีเดียวกัน เอเลี่ยนเข้าแข่งขันศึกเพชรยินดี ที่สนามมวยเวทีลุมพินี โดยพบกับคู่ชกอย่างยอดสุวิทย์ ส.สุรเดช ซึ่งเอเลี่ยนเป็นฝ่ายแพ้คะแนน
ต่อมา ในวันที่ 9 กันยายน ของปีเดียวกัน เอเลี่ยนเข้าแข่งขันศึกมวยไทยเกียรติเพชรซูเปอร์ไฟต์ ที่สนามมวยเวทีลุมพินี โดยเป็นฝ่ายแพ้น็อกลูกขวัญ ส.จ.วิชิตแปดริ้ว ในยกที่ 2 และในวันที่ 12 พฤศจิกายน เอเลี่ยนเข้าแข่งขันศึกมวยไทย ท่อน้ำไทย เดอะฮีโร่ ที่เวทีมวยคมชัดลึก ตลาด อตก.3 จังหวัดนนทบุรี โดยเอเลี่ยนเป็นฝ่ายชนะน็อกดาวใจ ศิษย์ลมหนาว ในยกที่ 3
วัดสีหไกรสร
วัดสีหไกรสร หรือ วัดช่องลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัดเนื้อที่ 3 ไร่ บริเวณที่ตั้งปัจจุบันอยู่ใกล้กับแยกพรานนกและมีชุมชนรายล้อม
คาดว่าวัดสีหไกสรสร้างขึ้นประมาณ พ.ศ. 2310 มีนามเดิมว่า "วัดช่องลม" สาเหตุที่เรียกว่าวัดช่องลม เพราะลักษณะที่ตั้งของวัดตั้งอยู่ในเขตช่องลม จึงเรียกว่าวัดช่องลมมาตั้งแต่สมัยพระครูประสิทธิวิมลเป็นเจ้าอาวาส ต่อมาเปลี่ยนชื่อมาเป็น "วัดสีหไกสร" เมื่อ พ.ศ. 2512 และวัดนี้ได้รับพระราชทานวิสุงคามสีมา ประมาณ พ.ศ. 2310 เขตวิสุงคามสีมา กว้าง 16 เมตร ยาว 22 เมตร
ภายในวัดในวัดมีอาคารเสนาสนะดังนี้ อุโบสถกว้าง 7 เมตร ยาว 16.50 เมตร มีกำแพงล้อมล้อม ลักษณะของอุโบสถผนังอุดแบบนิยมในสมัยอยุธยา พระประธานแบบอยุธยา ยังพบพระพุทธรูปศิลาองค์เล็กตกอยู่ข้างนอกอุโบสถ ปัจจุบันอุโบสถมี 5 ห้อง มีการปฏิสังขรณ์ใหม่ กุฎีสงฆ์ จำนวน 10 หลัง สร้างด้วยไม้ศาลาการเปรียญกว้าง 9 เมตร ยาว 15 เมตร สร้างด้วยคอนกรีต หอระฆังสูง 8 เมตร
อ.ศิริชัยนาวา 11
อ.ศิริชัยนาวา 11 เป็นเรือประมงสัญชาติไทย ซึ่งได้รับรายงานว่าถูกโจรสลัดโซมาเลียปล้นยึดเมื่อวันที่ 2 พฤศจิกายน พ.ศ. 2553 จนกระทั่งลูกเรือสามารถเดินทางกลับประเทศไทยได้เมื่อวันที่ 22 พฤศจิกายน
การยึดเรือ
วันที่ 2 พฤศจิกายน หมู่เรือปราบปรามโจรสลัดกองทัพเรือ ได้รับแจ้งจากบริษัท ศิริชัยการประมง จำกัด ว่าเรือ อ.ศิริชัยนาวา 11 ได้ถูกโจรสลัดยึดเรือ ขณะเดินทางจากเบยาลีไปยังเอเดน ห่างจากชายฝั่งประเทศเยเมนประมาณ 15 ไมล์ โดยมีโจรสลัดคาดว่าเป็นชาวโซมาเลีย 10 คน ในจำนวนนี้ 8 คนใช้เรือไฟเบอร์เข้าโจมตีทางท้ายเรือ และยิงปืนขู่ จากนั้นจึงขึ้นเรือและบังคับให้ลูกเรือไปอยู่รวมกันและให้เรือกลับเข้าฝั่ง ส่วนอีก 2 คนแล่นเรือเร็วหายไป โดยขณะที่เกิดการยึดเรือขึ้นนั้น มีลูกเรือคนหนึ่งออกอุบายว่าจะไปตรวจดูปริมาณน้ำมันก่อนจะกระโดดน้ำหนี ลูกเรือคนดังกล่าวต่อมาได้รับความช่วยเหลือจากยามฝั่งเยเมน ขณะเกิดเหตุ เรือดังกล่าวอยู่ห่างจากหมู่เรือปราบปรามโจรสลัดกองทัพเรือ 650 กิโลเมตร
เรือตรวจการณ์ทหารเรือเยเมนได้ยิงอาวุธไปยังเรือประมงที่ระยะห่างประมาณ 1,500-1,800 หลา จำนวน 2 ชุด โดยมีการยิงตอบโต้มาจากเรือประมงเป็นระยะ หลังจากยิงปะทะกันประมาณ 10 นาที ลูกเรือได้เล่าเหตุการณ์ว่า เรือถูกยิงจากเรือไม่ทราบสัญชาติจนไฟลุกไหม้และจมลงในเวลาต่อมา
การช่วยเหลือ
หลังจากหมู่เรือได้ประเมินสถานการณ์แล้ว จึงได้ปรับแผนอีกครั้ง โดยสั่งการให้เรือหลวงปัตตานีแล่นกลับไปยังบริเวณที่เรือ อ.ศิริชัยนาวา 11 ถูกยึด ซึ่งเมื่อไปถึงบริเวณดังกล่าวเมื่อวันที่ 4 พฤศจิกายน แล้ว ก็ได้พบคราบน้ำมันและเศษวัสดุบนผิวน้ำ หลังจากค้นหาต่อไปเป็นอาณาบริเวณ 9 ไมล์ ก็พบผู้รอดชีวิตลอยคออยู่นทะเลรวม 23 คน เป็นลูกเรือชาวไทย 7 คน ลูกเรือชาวกัมพูชา 15 คน และตำรวจเยเมน 1 นาย
เรือหลวงปัตตานีได้นำผู้ประสบภัยขึ้นเฮลิคอปเตอร์ไปส่งยังเรือหลวงสิมิลัน ในจำนวนนี้มีผู้ได้รับบาดเจ็บรุนแรง 3 คน จึงได้นำตัวผู้ประสบภัยเข้ารับการรักษาในโรงพยาบาลในเมืองซาลาลาห์ โดยทางโรงพยาบาลแจ้งว่าจะให้เวลาพักรักษาตัว 1-2 สัปดาห์ ซึ่งในปัจจุบัน ลูกเรือทั้งหมดปลอดภัยแล้ว
เมื่อวันที่ 22 พฤศจิกายน พ.ศ. 2553 ลูกเรือชาวไทยจำนวน 7 คนได้เดินทางกลับถึงท่าอากาศยานสุวรรณภูมิ ประเทศไทย เมื่อเวลา 10.45 น. ด้วยเที่ยวบิน WY 813 ของสายการบินโอมานแอร์ ลูกเรือประกอบด้วย สมศรี ลาทอง, สมชาย ผมสมหวัง, ปริญญา มุสิกา, วุฒิพงษ์ ภู่เงิน, ทวิชัย โสรเนตร, ไพรสนท์ ทองสุข และอิสระ จันโนมแซง
ข้อมูลเรือ
อ.ศิริชัยนาวา 11 มีใบอนุญาตทำการประมงในน่านน้ำเยเมน โดยมีบริษัท ศิริชัยมารีนฟิชเชอรี่ จำกัด บริษัทร่วมทุนกับเยเมน ขนาดระวางเรือ 303.95 ตันกรอส จำนวนลูกเรือ 29 คน แบ่งเป็นสัญชาติไทย 9 คน สัญชาติกัมพูชา 15 คน และสัญชาติเยเมน 5 คน นายเรือชื่อนันทวัฒน์ แสงพระจันทร์ ช่างเครื่องชื่อบุญเลี่ยม เอ็นดู ซึ่งสามารถหนีออกมาได้เป็นคนแรกโดยการออกอุบาย เหตุการณ์ดังกล่าวทำให้บริษัทได้รับความเสียหายกว่า 20 ล้านบาท และยังมีลูกเรือสูญหายอีก 5 คน ประกอบด้วยนายเรือและลูกเรือชาวเยเมนอีก 4 คน คาดว่าทั้งหมดน่าจะเสียชีวิตแล้ว
มะเขือเทศราชินี
มะเขือเทศราชินี เป็นมะเขือเทศที่ผลเล็ก รสชาติหวาน เนื้อแน่นมีกลิ่นหอมต่าง และมีสารบีตา-แคโรทีน วิตามินซี และวิตามินอีสูง
การปลูกจะเก็บเกี่ยวได้ภายใน 90 วัน ผลผลิตเฉลี่ย 2,000-4,000 กิโลกรัม/ไร่
การแปรรูป สามารถนำผลไปทำมะเขือเทศราชินีอบแห้ง และมะเขือเทศราชินีแช่อิ่ม
แรล์ฟ ฮอปตัน บารอนฮอปตันที่ 1
แรล์ฟ ฮอปตัน บารอนฮอปตันที่ 1 (Ralph Hopton, 1st Baron Hopton; ค.ศ. 1598 - กันยายน ค.ศ. 1652) เป็นแม่ทัพฝ่ายกษัตริย์นิยมผู้มีบทบาทสำคัญในยุทธการที่แบรดด็อกดาวน์และยุทธการอื่นๆ ในสงครามกลางเมืองอังกฤษ
แรล์ฟ ฮอปตันเกิดในปี ค.ศ. 1598 เป็นบุตรของรอเบิร์ต ฮอปตันแห่งวิทัมในซัมเมอร์เซต ดูเหมือนว่าจะได้รับการศึกษาเบื้องต้นจากวิทยาลัยลิงคอล์น (มหาวิทยาลัยออกซฟอร์ด) และเข้ารับราชการในฟรีดริชที่ 5 ผู้คัดเลือกแห่งฟัลทซ์ในการต่อสู้ในสงครามสามสิบปี
ดูเพิ่ม
1598 1652
สันติอโศก
สันติอโศก เป็นขบวนการศาสนาพุทธที่สมณะโพธิรักษ์ก่อตั้งขึ้น และตั้งอยู่ที่เลขที่ 65/1 ซอยนวมินทร์ 46 ถนนนวมินทร์ แขวงคลองกุ่ม เขตบึงกุ่ม กรุงเทพมหานคร
สมเด็จพระสังฆราชเจ้า กรมหลวงชินวราลงกรณ ในฐานะประธานมหาเถรสมาคม ได้มีคำสั่งให้สมณะโพธิรักษ์สละสมณเพศ เนื่องจากพบว่ากระทำผิดพระธรรมวินัยอย่างต่อเนื่อง สมณะโพธิรักษ์จึงประกาศแยกตัวไม่อยู่ในอาณัติคณะสงฆ์ไทย และได้ไปตั้งชุมชนสันติอโศก ที่แขวงคลองกุ่ม เขตบางกะปิ กรุงเทพมหานคร, ชุมชนศรีสะอโศก ที่ตำบลกระแชงใหญ่ อำเภอกันทรลักษณ์ จังหวัดศรีสะเกษ, ชุมชนศาลีอโศก ที่ตำบลโคกเดื่อ อำเภอไพศาลี จังหวัดนครสวรรค์ และชุมชนปฐมอโศก ที่ตำบลพระประโทน อำเภอเมืองนครปฐม จังหวัดนครปฐม ชุมชนทั้งสี่ดังกล่าวมีบ้าน วัด โรงเรียน เหมือนชุมชนทั่วไปของไทย
สำนักสันติอโศกรับบวชบุคคลให้เป็นบรรพชิตตามระเบียบที่สมณะโพธิรักษ์ตั้งขึ้น เรีกยว่า "กฎระเบียบของชาวอโศก" ขั้นตอนการบวชของชาวอโศก หากเป็นชาย ต้องเข้าปฏิบัติธรรมที่สำนักสันติอโศก โดยเริ่มจากชั้น "ปะ" ต่อมาเป็น "นาค" จากนั้นบวชเป็น "สามเณร" และ "สมณะ" และมีการแต่งกายต่างกับภิกษุสามเณรของคณะสงฆ์ไทย ส่วนผู้หญิงเริ่มจากชั้น "ปะ" ต่อมาเป็น "กรัก" จากนั้น บวชเป็น "สิกขมาต" แต่งกายด้วยเสื้อแขนกระบอก มีผ้าสีกรักคลุมทับ
เนื่องจากการบวชของชาวอโศกมิชอบด้วยกฎหมายไทย ในเดือนมิถุนายน 2532 พิศาล มูลศาสตร์สาทร ปลัดกระทรวงมหาดไทยขณะนั้น จึงสั่งให้จับกุมสมณะโพธิรักษ์และพวกทั้งหมด รวม 105 คน ในวันที่ 8 สิงหาคม 2532 พนักงานสอบสวนจับกุม แจ้งข้อหา และสอบสวนแล้ว พนักงานอัยการได้ฟ้องเป็นจำเลยจำนวน 80 คดี ศาลแขวงพระนครเหนือพิพากษาว่า จำเลยที่ 1-79 มีความผิดเกี่ยวกับศาสนา ตามประมวลกฎหมายอาญา มาตรา 208 (ไม่ใช่ภิกษุสงฆ์ บังอาจแต่งกายอย่างภิกษุสงฆ์ เพื่อล่อลวงให้คนอื่นเชื่อว่าเป็นภิกษุสงฆ์) และให้จำคุกคนละ 3 เดือน ส่วนจำเลยที่ 80 คือ สมณะโพธิรักษ์ สนับสนุนให้จำเลยที่คนอื่น ๆ กระทำผิดดังกล่าวจำนวน 33 กระทง พิพากษาลงโทษจำคุกเรียงกระทง กระทงละ 2 เดือน รวมเป็นจำคุก 66 เดือน ศาลอุทธรณ์ยกฟ้องจำเลยบางคน และศาลฎีกาพิพากษายืน โดยศาลฎีกาวินิจฉัยเมื่อวันที่ 15 มิถุนายน 2541 ว่า
"'จำเลยที่ 80 ได้บวชเป็นพระภิกษุในฝ่ายธรรมยุตนิกาย...และ...ได้สวดญัตติเข้าเป็นพระภิกษุในฝ่ายมหานิกาย แสดงว่า จำเลยที่ 80 ได้ยอมรับที่จะปฏิบัติตามพระราชบัญญัติคณะสงฆ์ พ.ศ. 2505 และกฎมหาเถรสมาคมมาก่อน และในช่วงเวลาดังกล่าว จำเลยที่ 80 ก็สามารถปฏิบัติธรรมได้ ไม่ปรากฏว่า จำเลยทุกคนถูกกลั่นแกล้งจากใครอย่างไรและถึงขนาดไม่อาจปฏิบัติตามพระธรรมวินัยได้ เมื่อได้วินิจฉัยแล้วว่า...ไม่ปรากฏบทบัญญัติมาตราใดให้สิทธิพระภิกษุสงฆ์ไทยประกาศแยกตนให้มีผลประดุจสังฆเภทไม่ยอมอยู่ภายใต้บังคับของพระราชบัญญัติคณะสงฆ์ พ.ศ. 2505 ได้ การประกาศของจำเลยที่ 80 กับพวกดังกล่าวจึงไม่ทำให้จำเลยที่ 80 กับพวกพ้นจากการปกครองของมหาเถรสมาคมและไม่ต้องปฏิบัติตามพระราชบัญญัติคณะสงฆ์ พ.ศ. 2505 การที่ภิกษุสงฆ์นักบวชไม่อนุวัตปฏิบัติตามกฎหมายกลับมีผลเป็นการก่อให้เกิดความไม่สงบเรียบร้อยขึ้นดังเช่นที่ปรากฏในคดีนี้'"
คลาวเดีย จักรพันธุ์
คลาวเดีย จักรพันธุ์ มัซเซ็ตติ (เกิด 12 พฤศจิกายน พ.ศ. 2522) เป็นนักแสดงและนางแบบลูกครึ่งไทย-อิตาลี เป็นบุตรสาวคนเดียวของอัลโด มัซเซ็ตติ ชาวอิตาลี กับหม่อมราชวงศ์จันทิรา จักรพันธุ์ เป็นพระนัดดา(หลานตา)ในพระเจ้าวรวงศ์เธอ พระองค์เจ้าจักรพันธ์เพ็ญศิริ ผู้มีพระปรีชาสามารถเป็นเลิศด้านการประพันธ์เพลง มารดาของเธอนั้นสำเร็จการศึกษาสถาปัตยกรรมศาสตร์ ส่วนบิดาของเธอเองก็เป็นนักดนตรีที่มีความสามารถ
คลาวเดียศึกษาระดับประถมที่โรงเรียนวัฒนาวิทยาลัย ศึกษาระดับมัธยมศึกษาที่โรงเรียนสาธิตมหาวิทยาลัยศรีนครินทรวิโรฒ ปทุมวัน จนถึงมัธยมศึกษาปีที่ 6 โดยได้ร่วมแสดงละคร เต้นรำ และร้องเพลงในงานของโรงเรียนเสมอ อีกทั้งคุณแม่เห็นแววจึงได้สนับสนุนให้เธอเรียนพิเศษทางด้านเปียโน ทฤษฎีการดนตรี นาฏศิลป์ไทย และนาฏศิลป์สากลประเภทต่าง ๆ เช่น บัลเล่ต์ แจ๊ซ แท็พ แร็พ ตลอดจนการขับร้องเพลงและการเดินแบบ จากสถาบันและครูต่าง ๆ จนเธอ ได้เริ่มออกแสดงต่อหน้าสาธารณชนทางโทรทัศน์เป็นครั้งแรกเมื่อปี 2534 ขณะอายุ 12 ปี และนับตั้งแต่ปี 2535 เป็นต้นมา ชื่อเสียงของเธอก็เป็นที่รู้จักไม่ว่าจะมีผลงานโฆษณา ถ่ายแบบแฟชั่นในนิตยสาร แสดงแฟชั่นโชว์ แสดงภาพยนตร์ ละครโทรทัศน์ และเป็นพิธีกรในรายการต่าง ๆ
ทางด้านการศึกษาคลาวเดียสำเร็จการศึกษาระดับปริญญาตรีจากคณะศิลปกรรมศาสตร์ จุฬาลงกรณ์มหาวิทยาลัย และศึกษาต่อในระดับปริญญาโทในหลักสูตรศิลปศาสตร์มหาบัณฑิต สาขาการจัดการทางวัฒนธรรม จุฬาลงกรณ์มหาวิทยาลัย
คลาวเดีย เคยสมรสกับอรรคพร วิจิตรานนท์ โดยได้รับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 8 กันยายน พ.ศ. 2549 และได้เข้าสู่ประตูวิวาห์เมื่อวันที่ 18 ตุลาคม โดยได้ทำพิธีหมั้นหมายกันไปในช่วงเช้า ควบด้วยจัดงานเลี้ยงฉลองสมรสพระราชทานในตอนค่ำ ณ ห้องแกรนด์ฮอลล์ โรงแรมพลาซ่าแอทธินี โดยพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถทรงมาเป็นประธานพิธีมงคลสมรสพระราชทานครั้งนี้ แต่หลังจากแต่งงานได้ 3 ปีกว่าก็หย่าร้างกัน ปัจจุบันคบหากับนักธุรกิจด้านพลังงานชาวพม่า ออง ทีฮา มาเป็นเวลากว่า 10 ปี
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์กองทัพบกช่อง 5
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครโทรทัศน์ทั้งหมดด้านล่างนี้ออกอากาศทางทรูโฟร์ยู
ละครโทรทัศน์ทั้งหมดด้านล่างนี้ออกอากาศทางช่องวัน
ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25
ละครโทรทัศน์ทั้งหมดด้านล่างนี้ออกอากาศทางอมรินทร์ทีวี
ละครโทรทัศน์ทั้งหมดด้านล่างนี้ออกอากาศทางพีพีทีวี
ละครโทรทัศน์ทั้งหมดด้านล่างนี้ออกอากาศทางช่องไอทีวี
ละครโทรทัศน์ทั้งหมดด้านล่างนี้ออกอากาศทางช่องไลน์ทีวี
พิธีกร
โทรทัศน์
ออนไลน์
ไฮโดรคอร์ติโซน
ไฮโดรคอร์ติโซน (Hydrocortisone) เป็นชื่อของฮอร์โมนคอร์ติซอลเมื่อใช้เป็นยา ซึ่งใช้กับผู้ป่วยในอาการต่าง ๆ เช่น ต่อมหมวกไตส่วนนอกทํางานไม่เพียงพอ (adrenocortical insufficiency), กลุ่มอาการอะดริโนเจนิทอล (adrenogenital syndrome), แคลเซียมในเลือดสูง, ไทรอยด์อักเสบ, โรครูมาตอยด์, ผิวหนังอักเสบ, หอบหืด และปอดอุดกั้นเรื้อรัง เป็นทางเลือกในการรักษาสำหรับอาการต่อมหมวกไตส่วนนอกทํางานไม่เพียงพอ สามารถให้ทางปาก, ทาภายนอก หรือโดยการฉีดเข้าหลอดเลือด การหยุดการรักษาหลังจากใช้ในระยะยาวควรทำอย่างช้า ๆ
ผลข้างเคียงอาจรวมถึงอารมณ์ที่เปลี่ยนแปลง, เพิ่มความเสี่ยงต่อการติดเชื้อ และอาการบวม เมื่อใช้ในระยะยาวผลข้างเคียงที่พบบ่อย ได้แก่ โรคกระดูกพรุน, อาการปวดท้อง,, ฟกช้ำง่าย และการติดเชื้อรา ยังไม่ชัดเจนว่าปลอดภัยในการใช้ในระหว่างการตั้งครรภ์หรือไม่ ไฮโดรคอร์ติโซน เป็นกลูโคคอร์ติคอยด์ และทำหน้าที่ต้านการอักเสบและกดภูมิคุ้มกัน
ไฮโดรคอร์ติโซน ได้รับสิทธิบัตรในปี พ.ศ. 2479 และได้รับการอนุมัติให้ใช้ทางการแพทย์ในปี พ.ศ. 2484 อยู่ในรายชื่อยาหลักขององค์การอนามัยโลก สามารถผลิตใช้เป็นยาสามัญ ในปี พ.ศ. 2560 เป็นยาที่ต้องสั่งโดยแพทย์ มากเป็นอันดับที่ 154 ในสหรัฐ โดยมีใบสั่งยามากกว่าสี่ล้านรายการ
การใช้ทางการแพทย์
ไฮโดรคอร์ติโซน เป็นคำศัพท์ทางเภสัชกรรมสำหรับฮอร์โมนคอร์ติซอล ที่ใช้โดยการให้ยาทางปาก, การฉีดเข้าเส้นเลือดดำ หรือการใช้เฉพาะที่ ใช้เป็นยากดภูมิคุ้มกันโดยการฉีดเพื่อรักษาอาการแพ้อย่างรุนแรง เช่น แอนาฟิแล็กซิส (anaphylaxis) และ แองจิโออีดีมา (angioedema) ทดแทนยาเพรดนิโซโลน ในผู้ป่วยที่ต้องการการรักษาด้วยสเตอรอยด์แต่ไม่สามารถรับประทานยาทางปากได้ และสำหรับช่วงระยะเวลาผ่าตัด (perioperative) ในผู้ป่วยที่ได้รับการรักษาด้วยสเตอรอยด์ในระยะยาว เพื่อป้องกันภาวะฉุกเฉินจากต่อมหมวกไตทำงานตํ่าเฉียบพลัน (adrenal crisis) นอกจากนี้ยังอาจฉีดเข้าไปในข้อต่อที่อักเสบซึ่งเป็นผลมาจากโรค เช่นโรคเกาต์
อาจใช้ทาเฉพาะที่บริเวณผื่นแพ้, กลาก, สะเก็ดเงิน, อาการคัน และผิวหนังอักเสบอื่น ๆ ยาทาเฉพาะที่ชนิดครีมและขี้ผึ้งไฮโดรคอร์ติโซน มีจำหน่ายในหลายประเทศโดยส่วนใหญ่ไม่ต้องใช้ใบสั่งยา โดยมีความแรงตั้งแต่ 0.05% ถึง 2.5% (ขึ้นอยู่กับข้อบังคับในท้องถิ่น) โดยมีรูปแบบที่เข้มข้นกว่าซึ่งมีจำหน่ายตามใบสั่งแพทย์เท่านั้น การปกคลุมผิวหนังหลังการใช้ยาจะช่วยเพิ่มการดูดซึมและผลของยา ในบางครั้งมีคำสั่งแพทย์ให้มีการเพิ่มประสิทธิผลดังกล่าว แต่ควรหลีกเลี่ยงการใช้ยาเกินขนาดและผลกระทบทั่วกาย
เภสัชพลศาสตร์
ไฮโดรคอร์ติโซน เป็นคอร์ติโคสเตอรอยด์ซึ่งทำหน้าที่โดยเฉพาะเป็นทั้งกลูโคคอร์ติคอยด์ และมิเนราโลคอร์ติคอยด์ นั่นคือเป็นตัวทำการ (agonist) ของตัวรับกลูโคคอร์ติคอยด์ และมิเนราโลคอร์ติคอยด์
ไฮโดรคอร์ติโซน มีความแรงของยา (potency) ต่ำเมื่อเทียบกับคอร์ติโคสเตอรอยด์สังเคราะห์ โดยเมื่อเทียบกับไฮโดรคอร์ติโซน พบว่าเพรดนิโซโลนมีฤทธิ์มากเป็น 4 เท่า และเดกซาเมทาโซนมีฤทธิ์ในการต้านการอักเสบประมาณ 40 เท่า นอกจากนี้ยังสามารถใช้เพรดนิโซโลนในการทดแทนคอร์ติซอลได้ และในระดับยาทดแทน (ซึ่งมากกว่าระดับต้านการอักเสบ) เพรดนิโซโลนมีฤทธิ์มากกว่าคอร์ติซอลประมาณแปดเท่า
เภสัชจลนศาสตร์
คอร์ติซอลส่วนใหญ่ในกระแสเลือด (ทั้งหมดประมาณ 4%) จับกับโปรตีน รวมถึงคอร์ติโคสเตียรอยด์ที่มีพันธะกับโกลบูลิน (CBG) และซีรัมอัลบูมิน คอร์ติซอลอิสระสามารถผ่านเยื่อหุ้มเซลล์ได้อย่างง่ายดาย ซึ่งจะเข้าทำปฏิกิริยากับตัวรับคอร์ติโคสเตียรอยด์
วัดปฐมบุตรอิศราราม
วัดปฐมบุตรอิศราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร มีเนื้อที่ทั้งหมด ประมาณ 9 ไร่
จากคำบอกเล่าของเจ้าอาวาส พระครูปลัดปริยัติวัฒ วัดนี้สร้างขึ้นในปี พ.ศ. 2314 เดิมวัดนี้ชื่อ วัดยี่ส่าย ผู้สร้างคือ คนจีนที่ร่ำรวยมาจาการโล้เรือสําเภามาค้าขาย คำว่า ยี่ แปลว่า สอง จึงสันนิษฐานว่าหมายถึง ผัวเมีย แต่อีกนัยหนึ่ง คําว่า ยี่ส่าย หมายถึง เขยคนรอง หรือ ลูกเขยคนที่สอง (ลูกเขยคนรอง)
ในช่วงสมัย รัชกาลที่ 4–5 เจ้าชอุ่ม อิศรางกูร ณ อยุธยา ได้ขอพระราชทานนามจาก "วัดยี่ส่าย" เป็น "วัดปฐมบุตรอิศราราม" แล้วได้บูรณปฏิสังขรณ์ปูชนียวัตถุและปูชนียสถาน มีพระประธานในพระอุโบสถ คือ หลวงพ่อแดง ทําด้วยศิลาแลงสีแดง พระอุโบสถมีทรวดทรงแบบโบราณ พระเจดีย์ย่อมุมไม้สิบหกตั้งอยู่ด้านข้างพระอุโบสถสององค์ มีกำแพงแก้วล้อมรอบ
อำเภอฏูซ
ฏูซ (طوز) เป็นอำเภอในภาคตะวันออกเฉียงเหนือของเขตผู้ว่าการเศาะลาฮุดดีน ประเทศอิรัก โดยมีที่ตั้งหลักคือฏูซคูรมาตู เมืองอื่น ๆ ในอำเภอนี้ได้แก่ซุลัยมานบีก, ยันก์ญะฮ์ และอามิรลี ประชากรส่วนใหญ่ในอำเภอเป็นชาวเติร์กเมน ชื่ออำเภอในภาษาเติร์กเมนมีความหมายว่า 'เกลือ'
พระเจ้าวรวงศ์เธอ พระองค์เจ้าวัลลภาเทวี
พระเจ้าวรวงศ์เธอ พระองค์เจ้าวัลลภาเทวี (25 ตุลาคม พ.ศ. 2435 – 7 เมษายน พ.ศ. 2494) พระนามเดิม หม่อมเจ้าวรรณวิมล เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ กับหม่อมอินทร์ วรวรรณ ณ อยุธยา เป็นที่รู้จักในฐานะเป็นอดีตพระคู่หมั้นในพระบาทสมเด็จพระมงกุฎเกล้าเจ้าอยู่หัว และได้รับการสถาปนาเป็น พระวรกัญญาปทาน พระองค์เจ้าวัลลภาเทวี ทั้งนี้พระองค์เป็นเสือป่าหญิงคนแรกของประเทศไทย และเป็นผู้ริเริ่มการสวมเครื่องประดับที่คาดศีรษะจนเป็นที่นิยมของสตรีในรัชสมัยพระบาทสมเด็จพระมงกุฎเกล้าเจ้าอยู่หัว